OBAVIJEST MATURANTIMA
o pravu na podnošenje prigovora na bodovanje (ocjenjivanje) ispita Državne mature u drugom roku šk. god. 2025./2026.

Danas, 9. rujna 2026. u 12.00 sati objavljeni su privremeni rezultati ispita Državne mature u drugom roku šk. god. 2025./2026. Ovogodišnji maturanti i ostali pristupnici na svojoj će stranici, na poveznici Moji rezultati, dobiti uvid u rješenja svojih ispita, broj bodova koji im je dodijeljen te uspjeh koji su postigli na ispitima kojima su pristupili.
 
Rok za prigovore na rezultate ispita traje 48 sati od objave privremenih rezultata. U skladu sa navedenim, od 9. rujna od 12:01 sati do 11. rujna u 12:00 sati traje aktivnost ulaganja prigovora učenika na bodovanje ispita.
 
Učenici četvrtih razreda srednjih škola prigovor na bodovanje ispita podnose ispitnom koordinatoru škole, koji prigovor bez odgode prosljeđuje Centru putem za to određenog informatičkog sustava.

Prigovore možete podnijeti Ispitnoj koordinatorici ispunjavanjem odgovarajućeg obrasca (također priložen ovoj obavijesti) na email adresu: slavica.falamic@skole.hr

Obrazac prigovora nalazi se i na web – stranici Škole i u našoj virtualnoj učionici za Državnu maturu (Viva Engage) DMT TESZG 2025./2026. Nakon ulaganja prigovora, na svom ćete korisničkom profilu na stranici postani – student, pod poveznicom Moji prigovori vidjeti je li vaš prigovor usvojen ili ne.
 
Napomena: U prigovoru treba biti naveden broj zadatka, dobiveni bodovi te konkretan prigovor na bodovanje. U prigovoru treba jasno i argumentirano obrazložiti zbog čega se smatra da je došlo do pogreške u bodovanju.
Neće se razmatrati prigovori u kojima se navode privatni razlozi kao uzrok pogrešaka tijekom rješavanja ispita.
Neće se razmatrati prigovori u kojima je navedeno da je učenik odnosno pristupnik zaboravio ili nije stigao prepisati odgovore na zadatke višestrukoga izbora na list za odgovore.
Neće se razmatrati prigovori u kojima se traži ponovni pregled cijelog ispita jer učeniku „nedostaju jedan ili dva boda za prolaz“.

Objava konačnih rezultata ispita bit će 16. rujna 2026. u 12:00 sati. 

